लखनऊ. बीजेपी का कहना है कि योगी सरकरा ने ऊर्जा के क्षेत्र में क्रांतिकारी बदलाव किया है। प्रदेश प्रवक्ता डा. चन्द्रमोहन ने प्रेस नोट जारी कर कहा कि विपक्षी सरकारों में एक ओर जहां केवल कुछ चुनिंदा जिलों को ही बिजली मिलती थी, वहीं भाजपा सरकार में बिना किसी भेदभाव के बिजली उपलब्ध कराई जा रही है। पिछली सपा और बसपा की सरकारों में एक ओर जहां ऊर्जा क्षेत्र भ्रष्टाचार से रोशन था, वहीं अब भाजपा सरकार में समाज के अंतिम व्यक्ति के दरवाजे तक बिजली पहुंचाई जा रही है।